امریکانین نیویورک تایمز قزئتینده "افغانیستان-‌داکی ساواشی سونا چات‌دیرین" باش‌لیق‌لی مقاله درج اولوندو.
امریکانین 2001-جی ایلده افغانیستانا داخیل اولماسیندان بو یانا 80 اؤلکه‌ده ترورلا موباریزه میسیون لاری آپاریلدیغینا ایشاره ائدیلن مقاله‌ده بو میسیون لاردا هم مادی، هم ده اینسانی جهت‌دن بؤیوک ایتکی‌لر وئریلدیگینه دقت چکیلدی.
مقاله‌ده امریکا پرزیدنتی دونالد ترامپین پرزیدنت‌لیک سئچکی‌لری کامپانیاسی زامانی دنیزی آشان حربی فعالیتی محدودلاشدیرماغا سؤز وئردیگی خاطیرلادیلا‌راق: "محدودلاشدیرما‌لار هر شئی‌ین باشلادیغی یئردن - افغانیستان‌دان باشلانیلما‌لی‌دیر. بورادا 17 ایلدیر بیر اوجو آچیق چیخیش ایستراتژی یا دا یؤنلدیلمیش بیر هدفی اولمایان بیر محاربه گئدیر"دئییلیر.
افغانیستان-‌داکی ساواشی بیتیرمک ایسته‌ین ترامپین وظیفه‌یه گلدیک‌دن سونرا "غلبه پلانی" ترتیب ائتدیگی و امریکانین افغانیستان-‌داکی موجودلوغونو آرتیرا‌راق، طالبان و دیگر ترور قروپ‌لارینی آسان‌لیقلا مغلوب ائتمگی قارشی‌سینا مقصد قویدوغو بیلدیریلن یازیدا: "بو پلان اوغورسوزلوغا دوچار اولور. داها چوخ بومبالاما و داها چوخ عسگر بیزی غلبه‌یه یاخینلاشدیرمادی. اون مین‌لرله أفغان سیویل هلاک اولدو، شیکست اولدو و تراوما کئچیریدی. میلیون‌لارلا اینسان یا اؤلکه ایچینده یوردون‌دان-یوواسیندان دیدرگین سالیندی، یا دا ایران و پاکیستانا کئچه‌رک قاچقین ایستاتوسونا دوشدو" دئییلیر.
امریکا رهبرلیگی‌نین طالبان ایله افغانیستان‌دان چیخما مسئله‌سی اطرافیندا موذاکیره‌لر آپاردیغی و بو آی موذاکیره‌لرین داوام ائدجگی بیلدیریلن مقاله‌ده: "امریکانین ان اساس مقصدی اوسامه بن لادنی عدالته تسلیم ائتمک ایدی و بونا نایل اولدو. دیگر هدف‌لری ایسه افغانیستان-دا اؤز آیاق‌لاری اوزرینده دورا بیلن بیر حکومت قورماق، اهالینی قوروماق و دوشمن‌لرله موباریزه ائتمک ایدی کی، بون‌لارا موفق اولا بیلمه‌دی. امریکا ش قایناقلاریندان ایستیفاده ائتمه‌یه یاناشمادیغی مودتده ده قطعین موفق اولا بیلمز" دئیه بیلدیریلیر.
امریکا ایله طالبان آراسینداکی دانیشیق‌لاردا جسارت وئریجی بیر ایرلیلییشین قئید ائدیلدیگی مقاله‌ده: "امریکان قوه‌لری‌نین افغانیستان-‌دان چیخاریلماسی بورا‌داکی موناقیشه‌نین بوتون طرف‌لری‌نین گؤرمک ایسته‌دیگی یگانه شئی اولا بیلر. امریکالی لارین اکثریتی محاربه‌نین بیتمه‌سینی ایستییر. جناب ترامپ بو ایلین سونونا کیمی محاربنی بیتیرمه‌سه، کنگره 2001-جی ایلده وئردیگی حربی صلاحیتی لغو ائده بیلر. کنگره هر حادثه زامانی وئردیگی "آچیق چک" باره‌سینده یئنی‌دن دوشونمه‌لی‌دیر"دئیه چاغیریش ائدیلیر.
مقاله‌ده: "امریکا عسگرلری افغانیستان-دا مردلیکله ووروشدو. ایندی اونلاری ائولرینه گئری گتیرمه زامانی‌دیر" دئیه بیلدیریلیر.
